དཔེར་ན།སྐྱེ་བ་སྔ་ཕྱི་ལྟ་བུ་དང༌།གཟུགས་ཅན་མིན་པའི་ཤེས་བྱ་ལྐོག་གྱུར་གྱི་རིགས་མང་པོ་ཞིག་ད་ལྟ་ཚན་རིག་གི་ཐོག་ནས་སྤྱིར་བཏང་དེ་ཙམ་བཤད་ཀྱི་མེད།དེ་ནི་དཔྱད་པ་བྱ་ཡུལ་གྱི་གཞི་རྟེན་ཐ་དད་ཡིན་པ་དང༌།ཡང་ན་གཞི་རྟེན་གཅིག་གྱུར་ཡིན་ན་ཡང༌།ད་ལྟ་བར་དུ་དོན་དངོས་མ་རྙེད་པའི་ཐོག་ནས་འགྲེལ་བཤད་རྒྱག་གི་མེད་པ་རེད་མ་གཏོགས།མེད་པར་རྙེད་པ་མ་རེད།འདི་ཚོའི་རིགས་ང་ཚོས་དབྱེ་འབྱེད་བྱེད་རྒྱུ་ཡོད།ངས་ཚན་རིག་པ་ཚོ་དང་མཉམ་དུ་ཧ་ལམ་ལོ་ཉི་ཤུ་སྐོར་ཕྱིན་མེད་དམ།དེར་དོ་སྣང་བྱས་ཏེ་གོ་སྐབས་ཡོད་ཚད་ལ་ཐུག་འཕྲད་བྱེད་ཀྱི་ཡོད།འབྲེལ་བ་མང་དུ་འགྲོ་དུས་གནས་ཚུལ་མང་པོ་ཤེས་ཀྱི་འདུག